Ամենահամեղ և յուրահատուկ փառատոններից մեկը՝ Ձմերուկի փառատոնը հերթական անգամ տեղի ունեցավ Երևանում: Սա թվով վեցերորդ ամենամյա միջոցառումն է, որը կրկին գրավեց ոչ միայն քաղաքի բնակիչների ուշադրությունը, այլև բազմաթիվ զբոսաշրջիկների: Չնայած նրան, որ եղանակը լավը չէր՝ մեկնարկից ընդամենը կես ժամ առաջ հորդառատ անձրև էր տեղում, Կարապի լիճը բավականին մարդաշատ էր: Տաղավարների միջև, որոնցում տեղադրված էին տարբեր կոնֆիգուրացիաներով ձմերուկներ, ասեղ գցելու տեղ չկար։ Իսկ ամենագլխավոր սեղանի մոտ, որտեղ պետք է տեղի ունենար ձմերուկի բաժանումը համտեսելու համար, բազում մարդիկ էին հավաքվել: